Leo Allatius

Leo Allatius (italiensk: Leone Allacci, født omkring 1586 på Khíos i det daværende osmanske rike, død 19. januar 1669 i Roma) var en gresk akademiker og teolog som konverterte til katolisismen og ble bibliotekar ved Vatikanbiblioteket.


== Biografi ==


=== Bakgrunn ===
Allatius ble født på Khíos som et par årtier forut var havnet under Det osmanske rike, etter å ha tilhørt republikken Genova. Miljøet var utpreget gresk-ortodokst. Han tilbragte oppveksten i Messina, Paola i Calabria og i Roma.


=== Virke ===
Han studerte ved Collegio Greco i Roma og underviste i gresk. Pave Gregor XV ble hans høye beskytter.
I 1622 tapte den protestantiske Fredrik V av Pfalz Heidelberg til Johann Tserclaes Tilly som representerte Den katolske liga, og Maximilian I av Bayern. Som en følge av dette overførte Maximilian det pfalziske biblioteket til paven. Allatius fikk i oppdrag å ta seg av transporten av bøkene og håndskriftene, en karavane på 200 muldyr over Alpene til Roma, der biblioteket ble inkorporert i Vatikanbiblioteket. Storparten av dette bibliotek inngår fortsatt i Vatikanets boksamlinger. Allatius beholdt selv tolv av kistene med verdifulle bøker for seg selv.Allatius ble personlig bibliotekar for kardinal Francesco Barberini, og i 1661 utnevnte pave Alexander VII ham til prefekt for Vatikanbiblioteket, en stilling han stod i til sin død. I sine siste år samlet han greske og syriske håndskrifter som han utøket biblioteket med.
Den unike bakgrunnen som Allatius hadde, med røtter i såvel den østlige og vestlige kristenhet, gjorde ham høyt skattet, og gav ham ham en særlig innsikt i problematikken rundt skismaet mellom den katolske og den ortodokse kirke. Han ble kjent for sitt engasjement for en teologisk forståelse som kunne tjene til å bilegge motsetningene. Av den grunn utgav han Georgios Akropolites' verker i 1651, og utgav selv teologiske pamfletter som fikk spredning og ble debatterte.Han var også en dyktig lege, og skrev med det utgangspunkt verdens første metodologiske oversikt over vampyrer, De Graecorum hodie quirundam opinationibus. I sitt verk Drammaturgia gir han en fortegnelse over samtlige operaer og musikkdramaer som var blitt satt opp i Roma frem til katalogens utgivelse i 1666.
Hovedkilden til Allatius' liv er den ufullbyrdede Leonis Allatii vita av Stephanus Gradi.


== Referanser ==


== Litteratur ==
Denne artikkelen inneholder materiale fra Encyclopædia Britannica Eleventh Edition, en publikasjon som nå er offentlig eiendom.

Grove Dictionary of Music and Musicians, second edition
Frazee, Charles A., "Leon Allatios: a Greek scholar of the seventeenth century" in Modern Greek Studies Yearbook vol. 1 (1985)
Gradić, Stjepan: "Leonis Allatii vita" in Angelo Mai (ed.), Novae Bibliotheca Patrum Vol. 6 Part 2, Chapter 2. Rome: 1853 (Incomplete biography)
Hartnup, Karen, On the beliefs of the Greeks: Leo Allatios and popular orthodoxy Excerpts
Jacono, Carmela, Bibliografica di Leone Allacci (1588–1669): in appendice una nota biografica e una notizia sull' Epistolario Allacciano, 1962 (Bibliography and biographical notice)
Lämmer, Hugo, De Leonis Allatii codicibus qui Romae in Bibliotheca Vallicellana asservantur schediasma, Herder: 1864.
Legrand, Émile, Bibliographie hellénique du XVIIe siècle, vol. 3, Paris, 1895, pp. 435–471 (List of works)
Mazzi, Curzio, Leone Allacci e la Palatina di Heidelberg, Bologne, 1893 (His share in the foundation of the Vatican Library)
Petit, L., Dictionnaire de théologie catholique (ed. Vacant, Alfred), vol. 1, Paris: 1900, cols. 830–833 (Theological aspect)
Petit, L., Dictionnaire d'archéologie chrétienne et de liturgie (ed. Cabrol, Fernand), vol. 1, Paris: 1924, p. 1220-1226.